ফেব্রুয়ারিতে ফ্রান্স সফরে মোদি, যোগ দেবেন AI সামিটে

নয়াদিল্লি: ফ্রান্স (France) সফরে যাচ্ছেন প্রধানমন্ত্রী নরেন্দ্র মোদি (Pm Narendra Modi)। ফ্রেব্রুয়ারিতে এই সফর বলে জানা গেছে। সেখানে ১০ ও ১১ ফেব্রুয়ারি হতে চলেছে আর্টিফিশিয়াল ইন্টেলিজেন্স সামিট (AI) ৷ সেই এই আই সামিটে যোগ দেবেন প্রধানমন্ত্রী। মোদির এই ফ্রান্স সফর নিশ্চিত করেছেন সে দেশের প্রেসিডেন্ট ইম্যানুয়েল ম্যাক্রোঁ (Emmanuel Macron)।

ম্যাক্রোঁ জানিয়েছেন, ফ্রান্স সফরে এসেই প্রধানমন্ত্রী মোদি এআই শীর্ষ সম্মেলনে যোগ দেবেন। এ সময় তিনি এআই (কৃত্রিম বুদ্ধিমত্তা ) নিয়ে আলোচনা হবে। ভারত ছাড়াও এই এআই সম্মেলন আমেরিকা, চিন এবং উপসাগরীয় দেশগুলিও সঙ্গেও আলোচনার সুযোগ তৈরি করে দেবে। যোগ দেবে আরব দেশগুলিও। ফ্রান্সে আয়োজিত এই AI সম্মেলন ‘ইউরোপকে ‘নেতৃস্থানীয় AI মহাদেশ’ হিসাবে গোটা বিশ্বের কাছে তুলে ধরবে।”

আরও পড়ুন: মোদি আর পরমাত্মা প্রেরিত নন, নন ভগবান

গত ১৮ নভেম্বর ব্রাজিলের রিও ডি জেনিরোতে G-20 শীর্ষ সম্মেলনের সময় ম্যাক্রোঁর সঙ্গে বৈঠক হয়েছিল মোদির। জানুয়ারিতে প্রজাতন্ত্র দিবস উদযাপনে প্রধান অতিথি হিসাবে এসেছিলেন প্রেসিডেন্ট ইমানুয়েল ম্যাক্রোঁ। ফের নতুন বছরে আবার একসঙ্গে বসতে চলেছেন দুই রাষ্ট্রপ্রধান।

ফ্রান্সের প্রেসিডেন্ট জানিয়েছেন, ভারত-সহ প্রায় ৯০টি দেশকে এই এআই অ্যাকশন সামিটে অংশ নিতে আমন্ত্রণ জানানো হয়েছে। এই সম্মেলনে, ভুল তথ্য ছড়ানো এবং এইআই- এর অপব্যবহারের বিষয়েও আলোচনা করা হবে। ভারতের সঙ্গে ফ্রান্সের সঙ্গে বরাবরই ভালো।

এআই সম্মেলনটি প্যারিসের গ্র্যান্ড প্যালেসে অনুষ্ঠিত হবে। এতে একাধিক প্রথম সারির রাষ্ট্রপ্রধান, প্রশাসনিক কর্মকর্তারা উপস্থিত থাকবেন।